CELEX: 62020CN0640
Language: sl
Date: 2020-11-23 00:00:00
Title: Zadeva C-640/20 P: Pritožba, ki jo je 23. novembra 2020 vložil PV zoper sodbo Splošnega sodišča (peti senat) z dne 30. januarja 2020 v združenih zadevah T-786/16 in T-224/18, PV/Komisija

22.3.2021   
            
            
               SL
            
            
               Uradni list Evropske unije
            
            
               C 98/2
            
         
      Pritožba, ki jo je 23. novembra 2020 vložil PV zoper sodbo Splošnega sodišča (peti senat) z dne 30. januarja 2020 v združenih zadevah T-786/16 in T-224/18, PV/Komisija
      (Zadeva C-640/20 P)
      (2021/C 98/03)
      Jezik postopka: francoščina
      
         Stranki
      
      
         Pritožnik: PV (zastopnik: D. Birkenmaier, Rechtsanwalt)
      
         Nasprotna stranka: Evropska komisija
      
         Predlog
      
      Pritožnik Sodišču predlaga, naj
      
                  —
               
               
                  sodbo z dne 30. januarja 2020 v združenih zadevah T-786/16 in T-224/18 razveljavi;
               
            
                  —
               
               
                  v skladu s členom 170 Poslovnika Sodišča odloči v tem sporu ter združenih zadevah T-786/16 in T-224/18;
               
            
                  —
               
               
                  nasprotni stranki naloži plačilo stroškov v zadevi C-111/20 P in vseh drugih stroškov postopka, nastalih v zadevah T-786/16, T-224/18, T-224/18 R1 in T-224/18 R2.
               
            
         Pritožbeni razlogi in bistvene trditve
      
      
                  1.
               
               
                  Prvi tožbeni razlog: napačna razlaga členov 72 in 270 PDEU, člena 23 Kadrovskih predpisov in ugotovitve Splošnega sodišča, da so Kadrovski predpisi izključni vir prava za odločanje o sporih med uslužbenci in njihovo institucijo;
               
            
                  2.
               
               
                  Drugi tožbeni razlog: kršitev člena 4 PEU, člena 41 Listine in člena 11a Kadrovskih predpisov;
               
            
                  3.
               
               
                  Tretji tožbeni razlog: kršitev splošnega pravnega načela „fraus omnia corrompit“ in člena 36 Statuta Sodišča;
               
            
                  4.
               
               
                  Četrti tožbeni razlog: zavrnitev členov 1, 3, 4, 31 in 41 Listine ter členov 1e in 12a Kadrovskih predpisov;
               
            
                  5.
               
               
                  Peti tožbeni razlog: uporaba „intelektualne ponaredbe“, izkrivljena razlaga člena 59(1)(3) in (5) Kadrovskih predpisov ter kršitev notranjega sklepa Komisije 92-2004 z dne 6. julija 2014;
               
            
                  6.
               
               
                  Šesti tožbeni razlog: naklepne napake pri uporabi načela izjemnosti neizpolnitve v sinalagmatskih razmerjih;
               
            
                  7.
               
               
                  Sedmi tožbeni razlog: kršitev člena 41 Listine in člena 25 Kadrovskih predpisov ter naklepni molk glede goljufive preusmeritve 21 593,64 EUR zaostalih plač s strani PMO;
               
            
                  8.
               
               
                  Osmi tožbeni razlog: izkrivljanje zaradi neupoštevanja posledic razglasitve ničnosti prvega disciplinskega postopka CMS 13/087;
               
            
                  9.
               
               
                  Deveti tožbeni razlog: kršitev člena 15 Listine;
               
            
                  10.
               
               
                  Deseti tožbeni razlog, naveden podredno: kršitev prepovedi odločanja „ultra petita“.